b'\n_START_ARTICLE_\nSara Nazarbajeva\n_START_PARAGRAPH_\nSara Nazarbajeva (Kazahstan, 12. velja\xc4\x8de 1941.), prva dama Kazahstana i supruga Nursultana Nazarbajeva, po struci in\xc5\xbeenjerka ekonomije. _NEWLINE_Za Nazarbajeva se udala nakon mature 1962. godine i rodila mu tri k\xc4\x87eri - Darigu, Dinaru i Aliju. Godine 1997. pokrenula je Nacionalni dje\xc4\x8dji rehabilitacijski centar i otvorila nekoliko SOS dje\xc4\x8djih sela, obiteljskih naselja za napu\xc5\xa1tenu djecu. Za svoj humanitarni rad s napu\xc5\xa1tenom djecom nagra\xc4\x91ena je od Svjetske zdravstvene organizacije._NEWLINE_Naslov Prve dame Kazahstana nosi od prosinca 1991. godine.'